text: Bandidos-ransagning uden udbytte
  21 september 2015 kl. 12.39
  Mandagens ransagning af Bandidos i Esbjerg førte hverken til anholdelser eller beslaglæggelser.
  Den ransagning, som Syd- og Sønderjyllands Politi og Task Force Vest igangsatte mandag formiddag på Bandidos West Ends adresse i Esbjerg, er nu afsluttet. Det oplyser politiet i en pressemeddelelse.
  - Ransagningen blev afviklet uden problemer og gav ikke anledning til anholdelser, lyder det fra Syd- og Sønderjyllands Politi.
  Der blev heller ikke beslaglagt noget under ransagningen.
  